CELEX: C2005/171/11
Language: da
Date: 2005-07-09 00:00:00
Title: Sag C-167/05: Sag anlagt den 14. april 2005 af Kommissionen for De Europæiske Fællesskaber mod Kongeriget Sverige

9.7.2005   
            
            
               DA
            
            
               Den Europæiske Unions Tidende
            
            
               C 171/6
            
         Sag anlagt den 14. april 2005 af Kommissionen for De Europæiske Fællesskaber mod Kongeriget Sverige
   (Sag C-167/05)
   (2005/C 171/11)
   Processprog: svensk
   Ved De Europæiske Fællesskabers Domstol er der den 14. april 2005 anlagt mod Kongeriget Sverige ved L. Ström van Lier og K. Gross som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1)
            
            
               Det fastslås, at Kongeriget Sverige har tilsidesat sine forpligtelser i henhold til artikel 90, stk. 2, i EF- traktaten, idet de anvender interne afgifter, som indirekte beskytter øl, der hovedsageligt fremstilles i Sverige, mod vin, der hovedsageligt importeres fra andre medlemsstater.
            
         
               2)
            
            
               Kongeriget Sverige tilpligtes at betale sagens omkostninger.
            
         Søgsmålsgrunde og væsentligste argumenter:
   Alkoholholdige drikkevarer sælges til forbrugeren i Sverige fra et statsejet detailsalgsmonopol, Systembolaget AB. »Starköl«, det vil sige øl med et alkoholindhold på over 3,5 % samt vin sælges i Systembolaget AB. Lettere vine i middelprisklassen anses for at kunne substitueres med starköl.
   Øl pålægges en alkoholafgift, der i gennemsnit og procentvis er betydeligt lavere end den afgift, der pålægges vin. Der er ikke anført nogen begrundelse, der berettiger til denne forskel i punktafgiften. Forskellen i beskatningen påvirker prisen på de respektive produkter. Prisforskellen forstærkes af, at der anvendes en moms på 25 % på produkterne.
   Afgiftens påvirkning af prisen på de respektive produkter er egnet til at fordreje konkurrencen mellem varerne, og de interne punktafgifter er af en sådan karakter, at de forstærker de indenlandske forbrugermønstre og reducerer et potentielt forbrug af vin, og de kan dermed indirekte beskytte øl til skade for vin.